OpenLLM-France/wikimedia huggingface dataset:
# Eil Levr an Danevelloù

Eil levr an Danevelloù (2 Dn) zo ul levr eus an Testamant Kozh. En Tanac'h ez eo an eil lodenn eus Levr an Danevelloù. Dont a ra da-heul al levr kentañ (1 Dn) hag a gont istor ar bed adalek e grouidigezh betek ren ar roue David, haroz al levr kentañ (1 Dn). Salaun eo hini an eil lodenn. Ne gaver netra enep dezhañ. Ar roue en deus savet an Templ kentañ eo. Tost da eizh pennad a zo gouestlet d'an oberenn-veur-se.
Kavout a reer c'hwec'h pennad ha tregont en holl el levr. Nav a zo evit Salaun hag an nemorant evit rouaned Rouantelezh Yehouda adalek marv Salaun betek an harlu e Babilon. Goude disrann meuriadoù an norzh ne bled an daneveller nemet gant Rouantelezh Yehouda, ar rummadoù chomet feal da Zoue hervezañ.
An trec'h war an enebourien, ar berzh-mat, eurvad ar bobl a zo liammet ouzh ar fealded da Zoue. Buan e tremen an daneveller war ar rouaned o deus kemeret plegoù fall e-keñver al Lezenn ; pelloc'h e chom gant ar re o deus klasket adreizhañ an traoù. Pec'hedoù ar rouaned, ar briñsed, ar veleien hag ar bobl, o tisentiñ ouzh kelennadurezh ar brofeded, eo o deus degaset war Israel ar gwallverzh, dismantr an Templ, rivin Jeruzalem hag an harlu...

## Daveoù

* ↑ (br) Troidigezh An Tour-tan, Levrenn 4, p 371
# Eil Republik

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lavaret e vez Eil Republik eus renadoù meur a vro:
* an Eil Republik c'hall, eus 1848 da 1852
* an Eil Republik polonat, eus 1920 da 1939
* an Eil Republik spagnol, eus 1931 da 1939
* an Eil Republik tchekoslovak, eus 1938 da 1939
* an Eil Republik aostrian, abaoe 1945
* an Eil Republik italian, abaoe ar bloavezhioù 1990, gwelout Politikerezh Italia
* renad politikel Nigeria adal 1977 betek 1983

## Pennadoù kar

* Kentañ Republik
* Trede Republik
# Eil Republik spagnol

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
An Eil Republik spagnol a voe savet e 1931 pa voe diskaret ar roue Alfonso XIII. Padout a reas eus 1931 da 1939. Disklêriet d'ar 14 a viz Ebrel 1931, diskaret e voe pa voe trec'h un darn eus an arme emsavet, renet gant Francisco Franco hag harpet gant gouarnamantoù Hitler ha Mussolini e fin Brezel diabarzh Spagn (1936-1939). Lammet eo d'ar 1añ a viz Ebrel 1939.
# Eil Levr Shmouel

Eil Levr Shmouel a gont istor David, roue Israel, adalek marv Saoul. Kavout a reer ennañ testennoù berr ouzhpenn (Ur salm gant David 22 , komzoù diwezhañ David (23 ) ha "niveradeg ar bobl", "ar vosenn ha pardon Doue", "savidigezh un aoter" (24). Marv David a gaver e deroù Kentañ Levr ar Rouaned.
# Cumbre del Laudo

Cumbre del Laudo zo ur menez-tan bev en Arc'hantina, e proviñs Catamarca, e departamant Antofagasta de la Sierra ha dezhañ 6 152 m a uhelder.
# Cumbres de Enmedio

Cumbres de Enmedio zo ur gumun e proviñs Huelva.
# Cumbric

Cumbric ("kumbrieg") a vez lavaret e saozneg eus ar yezh predenek komzet en Hanternoz Kozh Enez Vreizh etre ar V$^{vet}$ hag an XIII$^{vet}$ kantved. Marvet eo gant lanv an alouberien c’herman, Angled ha Saozon.

## Skridoù

N’anavezer nemet tri ger anezhi kavet e-barzh ur skrid latin, Leges inter Brettos et Scottos: « galnys », « mercheta » ha « kelkyn », a vije « galanas », « merch » ha « cylch » e kembraeg a vremañ, ha « merc'heta » ha « kelc'h(enn) », e brezhoneg evit an daou ziwezhañ. Anvioù-tud zo ivez e Buhez sant Kentigern. El lec’hanvadurezh eo ez eo chomet ar brasañ roud anezhi.
Komzet e veze e rouantelezhioù brezhon an hanternoz kozh, da lavarout eo Rheged, Gododdin ha Strat Clut, e broioù a zo bet lonket gant Bro-Skos pe Bro-Saoz.
Lavaret e vez eo er yezh-se e voe savet oberennoù ar varzhed Taliesin hag Aneurin er VI$^{vet}$ kantved. Ne vije ket gwall zisheñvel diouzh an hengembraek nag ouzh an henvrezhoneg. Predeneg a vez lavaret a-wechoù eus ar genyezh pe ar skourr yezhoù-se.

## Levrlennadur

* (fr) Hervé Abalain, Le Pays de Galles, identité, modernité, Éditions Armeline, Crozon, 2000, (ISBN 2-910878-07-4).
* (fr) Myles Dillon, Nora Kershaw Chadwick, Christian-Joseph Guyonvarc'h et Françoise Le Roux, Les Royaumes celtiques, Éditions Armeline, Kraozon, 2001, (ISBN 2-910878-13-9).
* (fr) Christian Y. M. Kerboul, Les Royaumes brittoniques au Très Haut Moyen Âge, Coop Breizh, Speied, 1997, (ISBN 2-84346-030-1).
* (br) Arzel Even, Istor ar yezhoù keltiek (Histoire des langues celtiques), 2 levrenn, Hor Yezh, Lesneven, 1962.

## Pennadoù kar

* Kerneveureg
Pennadoù kar:
# Cumhuriyet

Cumhuriyet (Ar Republik e turkeg) zo ur gazetenn bemdeziek eus Turkia, krouet d'ar 7 a viz Mae 1924 gant Yunus Nadi. Sevel a ra a-du gant mennozhioù Mustafa Kemal Atatürk, ha sellet a reer outi evel ur gazetenn sirius e Turkia.
Tost eo ar gazetenn da vennozhioù ar strollad CHP, ar strollad republikan diazezet gant Atatürk hag e aduidi. Difenn a ra ar gwirioù sokial hag hêrezh laik diazezerien Republik Turkia, hag abeg a gav e politikerezh gouarnamant Recep Tayyip Erdoğan.
Er gazetenn Cumhuriyet e kaver un doare yezh anvet öztürkçe, ur seurt turkeg gant e-leizh a c'herioù nevez savet diwar gwriziennoù turkek, tra ma kaver amprestoù arabek pe saoznek e kazetennoù all.
# Cumignano sul Naviglio

Cumignano sul Naviglio a zo ur gumun eus Italia, e proviñs Cremona, e rannvro Lombardia.
# Cumbres Mayores

Cumbres Mayores zo ur gumun e proviñs Huelva.
# Cumbres de San Bartolomé

Cumbres de San Bartolomé zo ur gumun e proviñs Huelva.
# Cumdach

Cumdach eo an anv roet d'ur gouhin kinklet a veze lakaet ul levr ennañ en Iwerzhon ar Grennamzer. Koshañ skouerenn anavezet eo hini Levr Durrow graet evit Roue Meur Flann Sinna (879-916).
# Cumiana

Cumiana zo ur gumun italian, e meurgêr Torino ha rannvro Piemonte.
# Emglev An Tiegezhioù

Emglev An Tiegezhioù a zo un aozadur savet e 1947 gant Alan Louarn ha Yann Kerlann e Yerres. Youenn Olier ha Paol Kalvez a zo bet izili oberiant diouzhtu. Sikour an tiegezhioù brezhonek da dreuzkas ar yezh eo pal an ensavadur-se. E-tro 1970 e oa bet diskleriet ar gevredigezh e prefeti an Naoned.
Betek war-dro 60 familh a voe d'ar poent-hont, a-raok savidigezh ar skolioù Diwan. Anv a gaver eus ar gevredigezh er gelaouenn Al Liamm (an notennoù) hag e Wanig ha Wenig.
Adalek 1954 e voe kaset en-dro gant Youenn Souffez-Despré, hervez Youenn Olier (Imbourc'h niv. 340, p. 12) hag adalek 1998 e voe resisaet er statudoù identelezh katolik ar gevredigezh, daoust ma oa katolik a spered abaoe ar penn kentañ ; an holl ne oant ket katoliked, evel Kerlann, met un aergelc'h kristen a rene. Evit ar bodadegoù da skouer e veze bepred un Oferenn.
Abaoe, daoust ma'z embann "mennout bezañ un emsav" ez eo dreist-holl evit poent kevredigezh-merañ embannadurioù Imbourc'h, hag ez embann bep daou viz ur gelaouenn a c'heller lenn ivez en-linenn, Kannadig Imbourc'h, e-lec'h e klask hec'h aozerion "kas en-dro ur preder brezhon ha kristen e brezhoneg". E liamm emañ gant Breuriezh "Kristenion Breizh" pergen evit troidigezh "Liderezh an eurioù" hag "Ar Bibl Santel" hag e klask sikour ar gristenion vrezhonegerion da genlabourat "war bep tachenn" : da sevel o ziegezh, da ren o buhez kefredel hag ar stourmoù e brezhoneg.
Disklêriañ a ra ar gevredigezh vrezhonek-se bezañ "broadelour" ha "katolik", e linenn istorel "Gwalarn" Roparz Hemon diouzh un tu, ha "Feiz ha Breiz" Yann-Vari Perrot diouzh un tu all.
Prezidant ar gevredigezh-se zo Tepod Gwilhmod abaoe 2002. Skrivet e vez pennadoù ingal gant Yann Mikael, Youenn Troal ha Yann Talbot enni.

## Liamm diavaez

* Lec'hienn Emglev An Tiegezhioù (E.A.T.)
# Emgann war vor Solebay

En Emgann war vor Solebay, kentañ emgann Brezel Holland, d'an 28 a viz Mae 1672, e voe trec'h morlu ar Proviñsoù-Unanet, ennañ 75 lestr, renet gant Michiel de Ruyter, Willem Joseph van Ghent hag Adriaen Banckert, war 93 lestr al lestrazoù saoz ha gall hag a oa war o eor e porzh Solebay, e Suffolk (Bro-Saoz).
# Emgannoù Ramadi (1917)

Emgannoù Ramadi zo daou emgann etre Gouhere ha Gwengolo 1917, e-pad ar brezel-bed kentañ, etre arme Impalaeriezh Breizh-Veur hag an Impalaeriezh otoman, e kêr Ramadi, e-kreiz Irak, ur 100 km er c'hornôg da gêr Bagdad, war lez kreisteiz ar stêr Eufrat, hag a oa dalc'het gant un niver bras a soudarded otoman. Ul lec'h a bouez bras e oa d'ar Saozon dre ma oa ur gêr war an hent entre Aleppo ha Bagdad. En abeg d'an amzer tomm-gor e rankas ar soudarded saoz ober daou daol-arnod dindan dri miz evit kemer kêr.
E-kerzh an emgann kentañ e Gouhere 1917 e voe roet lamm d'ar Saozon a voe lazhet muioc'h anezho gant an tommder eget gant tennoù an enebourien.
# Emglev-Bed an Avielourien

Emglev-Bed an Avielourien (World Evangelical Alliance (WEA) e saozneg) a zo un aozadur Ilizoù protestant avielourien evit ar bed a-bezh, bet diazezet e Londrez e 1951. E Vancouver emañ e sez. Bez' ez eo an aozadur etrebroadel pennañ evit an Ilizoù avielour.

## Liammoù diavaez

* (br) Bibl
* (br) Gospeloù ha prezegennoù
# Emgann koad Mametz

Emgann koad Mametz (Brwydr Coed Mametz e kembraeg) a zo un emgann e-pad Kentañ Emgann ar Somme, etre ar 7 hag an 12 a viz Gouhere 1916, m'en em gannas taer soudarded Kembre.

## Monumant

Ur monumant zo bet savet dezhe, ma weler Y Ddraig Goch, an aerouant ruz, a zo arouez Kembre.
# Emgann pont Sruighlea

Emgann pont Sruighlea a zo un emgann bet c'hoarvezet e Sruighlea, etre Skosiz, gant William Wallace hag Andrew de Moray en o fenn, a-enep ar Saozon e-doug ur brezel evit difenn Skos. D'an 11 a viz Gwenholon 1297, trec'h eo ar Skosiz war ar Saozon: ar re-mañ a goll 3 000 soudard, ha tremen 100 marc'heg en o zouez.
# Filomela

Filomela (henc'hresianeg : Φιλομήλα / Philomếla, "a gar ar c'han"), anvet *Filomena ivez dre fazi, a oa merc'h d'ar roue Pandion, eus Aten.

## Mojenn

Kontet eo istor an div c'hoar e Metamorfozoù Ovidius.
Ur c'hoar henañ he devoa Filomela, Prokne hec'h anv, ha honnezh a oa dimezet gant Tereüs, roue Trakia.
Goude pemp bloaz a vuhez sioul gant he fried hag o mabig Itis, setu Prokne aet skuizh gant gouezidi Trakia, ma fellas dezhi mont da welout he c'hoar yaouank Filomela da Aten. Ha hi da gomz eus se gant he fried.
A-benn ar fin ec'h eas ar roue Tereüs e-unan da Aten da c'houlenn digant ar roue Pandion leuskel e verc'h Filomela da vont gantañ. Pa welas pegen koant e oa deuet e c'hoar-gaer da vezañ e fellas dezhañ kousket ganti, met hi ne felle ket dezhi.
He gwallañ a reas un deiz, troc'hañ he zeod, evit ma ned aje ket da gontañ, ha derc'hel anezhi en ur vac'h, e-kreiz ur c'hoad.
D'e wreg e lavaras e oa marvet he c'hoar. Pa glevas an tad, en Aten, e varvas gant ar glac'har.
Filomela avat a rae gwiadoù, hec'h-unanig en he bac'h. Ober a reas ur gwiad ma konte gant lizherennoù torfed Tereüs, hag a gasas anezhañ dre guzh da Brokne. Hag ar c'hoar vras da zeredek da zieubiñ he c'hoar vihan. Ha kas anezhi ganti d'ar c'hastell.
Eno, pa welas he mab Itys, ken heñvel ouzh e dad, ez eas en egar hag en lazhas. Poazhañ a reas anezhañ ha reiñ e gig da zebriñ d'he gwaz en ur friko. Goude e tegouezhas an div c'hoar da ginnig penn ar mab d'an tad war ur plad ha da gontañ penaos o doa aozet koan. Goude e tec'has kuit gant he c'hoar.
Pa gomprenas Tereüs petra he devoa graet e tapas ur vouc'hal da vont war-lerc'h an div c'hoar. E Daulis, e Fokis, e oa enk warne, ma pedjont an Doueed d'o zreiñ en evned.
Met an tri eo a voe troet en evned, ha daou zoare zo d'ar vojenn. Hervez an hini orin : Prokne en eostig a gan he c'han klemmus abalamour d'he mab kollet, ha Filomela e gwennili, peogwir n'he deus teod ebet, ha Tereüs e sparfell bepred war o lerc'h.
Hervez ar barzh latin Ovidius eo troet Prokne en gwennili, Filomela en eostig, ha Tereüs en houperig.
# Fin ar Bed

Fin ar Bed zo ur stirad skinwel brezhonek skignet da gentañ war Youtube ha goude-se war ar skinwel Frañs 3 d'an 30 a viz Gwengolo 2017. Sevenet eo bet gant Nicolas Leborgne, an aktourien bennañ eo Nolwenn Korbell, Roger Stéphan ha Kaou Langoët. Filmet eo bet pep lodenn eus ar stirad e Breizh. Seizh lodenn dek munutenn a ya d'ober an hollad.

## Aktourien

* Nolwenn Korbell : Mari
* Roger Stéphan : Fañch
* Kaou Langoët : Klet
* Tangi Daniel : Kevin
* Gilles Pennec : Job
* Joël Cudennec : Jakez
* Lors Jouin : M. Le Vigan
* Laors Skavenneg : Erwan
* Marion Rospars : Magali

## Liammoù diavaez

* Lec'hienn ofisiel Fin ar Bed
* Fin ar Bed war Allociné
* Fin ar Bed war IMDB

## Notennoù ha daveennoù

* ↑ https://france3-regions.francetvinfo.fr/bretagne/fin-ar-bed-nouvelle-serie-policiere-breton-1334287.html
* ↑ http://www.bretagne.bzh/jcms/prod_405887/fr/-fin-ar-bed-serie-100-en-breton
* ↑ http://www.letelegramme.fr/cultures/tournage-en-bretagne-fin-ar-bed-une-serie-100-bretonne-20-07-2016-11155143.php
# Filoitios

Filoitios (henc'hresianeg : Φιλοίτιος) a oa mêsaer hag a ziwalle chatal Odysseüs. En em gannañ a eure a-gevret gant ar moc'her Eumaios hag e vestr, a-enep Melantios, paotr ar givri, a oa aet a-du gant ar re a glaske fred gant Penelope. Karget e voe da gastizañ Melantios ha da droc'hañ pennoù e izili dioutañ.
# Filottrano

Filottrano zo ur gumun italian e proviñs Ancona, er Marche.
# Filogaso

Filogaso zo ur gumun eus Italia, e proviñs Vibo Valentia, e Calabria.
# Filoksenos

Filoksenos a oa ur barzh gresianek er Vvet kantved kent JK.
En e varzhoneg Cyclops pe Galatea, e kont istor ar C'hiklop Polifemos, a oa en em gavet gant Odisseüs en Odisseia, oberenn Homeros. Hogen an istor kontet a oa c'hoarvezet pell a-raok hini Homeros. Amañ ez eus kaoz eus karantez ar C'hiklop ouzh an nimfenn Galatea.
# Filomela (mamm Patrokles)

Filomela a oa, hervez Gaius Julius Hyginus, gwreg Menoitios ha mamm Patrokles.
He fried a oa unan eus an Argonaoted, he mab unan eus ar vrezelourien akean e brezel Troia.
Koulskoude en deus kavet Apollodoros Aten teir gwreg arall da Venoitios hag e c'hallje pep hini anezho bezañ bet mamm Patrokles:
* Periopis, merc'h Feres, diazezer Ferai
* Polymele, merc'h Peleüs, roue Fthia ha hanterc'hoar da Ac'hilleüs
* Sthenele, merc'h Akastos hag Astydameia.
# Ferguson

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ferguson zo un anv saoznek, hag a dalv kement ha mab Fergus, hag a zo saonekadur an anv gouezelek “Macfhearghus".

## Tud

* Adam Ferguson, anv meur a zen
* Alex Ferguson, anv meur a zen
* Benjamin Ferguson, anv meur a zen
* Bob Ferguson, anv meur a zen
* Charles Ferguson, anv meur a zen
** Connie Ferguson, aktourez suafrikan
* Daniel Ferguson, anv meur a zen
* David Ferguson, anv meur a zen
* Don Ferguson, anv meur a zen
** Elsie Ferguson (1883-1961), aktourez stadunanat
* Eric Ferguson, anv meur a zen
* Rebecca Ferguson, anv meur a zen
* Robert Ferguson, anv meur a zen
* Samuel Ferguson, anv meur a zen
* Thomas Ferguson, anv meur a zen
* William Ferguson, anv meur a zen

## Kompagnunezh

* Massey Ferguson, labouradeg stadunanat a draktorioù ha mekanikoù labour-douar

## Lec'hioù

Stadoù-Unanet
* Ferguson (Missouri)
* Ferguson (Iowa)
* Ferguson (Kentucky)

## Pennadoù kar

* Fergusson
** Robert Fergusson
* Fergus
# Fermignano

Fermignano zo ur gumun en Italia, e Proviñs Pesaro e Urbino er rannvro Marche.
# Fergus

Fergus zo un anv gouezelek hag hini meur a zen.

## Adstummoù

* Fearghas e gouezeleg Skos
* Fearghus e gouezeleg Iwerzhon

## Tud
### Sant

* Sant Fergus, lesanvet ivez « ar Pikt » (en dije avielet hanternoz Skos en VIII$^{vet}$ kantved; met meur a sant all a vije en anv-mañ), lidet d'ar 27 a viz Du.
* Fergus Downpatrick († ?), eskob ; lidet d'an 30 pe 31 a viz Meurzh.

### Krennamzer
#### Bro-Skos

* Fergus mac Echdach, roue Dál Riata
* Fergus Mór Mac Earca, mab ar roue Erc, kentañ roue mojennel Dál Riata
* Fergus Galloway (marvet e 1061), aotrou Galloway

#### Iwerzhon

* Fergus Mac Roth, haroz mojennel
* Fergus Dubdétach, roue Iwerzhon
* Fergus Fortamail, roue Iwerzhon
* Feargus Edward O'Connor (1794-1855), politikour

#### Kembre

* Fergus , pe Gwrgan Fawr, pe Gurgantius, roue Ergyng

### XIXvet-XXvet kantved

* Fergus Hume (1859-1932), skrivagner
* Fergus Aherne, rugbiour iwerzhonat
* Fergus Anderson, marc'htaner
* Fergus Slattery, rugbier

## Lec'hioù

Bro-Skos
* Loch Fergus, South Ayrshire
Kanada
* Fergus, Ontario
Iwerzhon
* River Fergus, County Clare
Stadoù-Unanet
* Fergus, Kalifornia
* Fergus County, Montana
Zeland-Nevez
* Lake Fergus, South Island

## Lennegezh

* Fergus, unan eus Marc'heien an Daol Grenn
* Roman de Fergus, romant gallek en Patrom:XIIIvet kanved
* Fergus, ur romant saoznek gant an oberour kanadian Brian Moore, e 1970

## Pennadoù kar

* Ferguson
* Fergusson
# Ferhat Abbas

Ferhat Abbas (1899-1985) (en arabeg:فرحات عباس), (anv klok: Ferhat Mekki Abbas), a zo ganet d'an 24 a viz Eost 1899 e Chahna, 10 km e kreisteiz Taher e wilaya Jijel (Aljeria), ha marvet d'ar 24 a viz Kerzu 1985 en Aljer (Aljeria).
Brogarour, politikour ha den-Stad aljerian. ,

## Oberennoù skrivet (e galleg)

* Le Jeune Algérien. La Jeune Parque, Pariz, 1931 [adembannadenn Garnier, 1981. Le Jeune Algérien : 1930. De la colonie vers la province. (da heul:) Rapport au maréchal Pétain : Avril 1941. (ISBN 2705003584)].
* J’accuse l’Europe, Libération, Aljer, 1944.
* Guerre et révolution I : La nuit coloniale, Julliard, Pariz, 1962.
* Autopsie d'une guerre : L’aurore, Garnier, Pariz, 1980 (ISBN 2705002901).
* L'indépendance confisquée, Flammarion, Pariz, 1984 (ISBN 2080647180).
# Fermo Zannoni

Fermo Zannoni a zo bet ganet d'an 10 a viz Eost 1862 e Solagna (Italia) ha marvet d'ar 1 a viz C'hwevrer 1896 e Rio de Janeiro (Brazil).
Mestrc'hoarier echedoù italian e oa.
War ar jedoniezh e krogas e studi e skol-veur Padova, unan eus brudetañ kreizennoù italian an echedoù en amzer-se. E 1892 e tilezas ar jedoniezh evit studiañ ar medisinerezh.
Kemer a reas perzh e Tournamant Milano 1881, 18 vloaz edo hepken. Eilvet e voe, un hanter-boent hepken goude Carlo Salvioli. Kampion Italia e voe e Venezia e 1883 hag e Roma e 1886.
# Fermoselle

Fermoselle zo ur gumun eus proviñs Zamora e Spagn, war lez an Duero.
# Fergus mac Róich

Fergus mac Róich (hag a dalv "gour" pe "mab ag an dibab") zo un tiern ag Ulaid e Kelc'hiad ar Skourr Ruz e gwengelouriezh Iwerzhon. Trubardet e voe ha skarzhet ag e dron gant Conchobar mac Nessa, ha dont a reas da vout kevredad ha karedig ar rouanez Medb a Gonnacht, hag he ambroug a reas en he ergerzhadeg a-enep an uladiz e Táin Bó Cúailnge. Lavaret e vez eo Fergus ur gour bras-meurbet gant ur galloud reizhel kreñv. Se a zesachas anezhañ e degouezhioù arvarus evel e darvoudoù an Táin Bó Flidhais.

## Tiern Ulaid

Fergus a zeuas da vout tiern Ulaid goude marv Eochaid Sálbuide, lazhet gant Eochu Feidlech e stourm Leitir Ruad Fachtna Fáthach. Aze e c'houlennas Ness, merc'h Eochaid Sálbuide, evit gwreg. Asantiñ a reas gant ar bromesa e vije roet an tron d'he mab Conchobar ur bloavezh-pad. Tierned Ulaid a zinec'has Fergus en ur lavaret e vije ar bugel ur roue nemet dre an titl, mes Conchobar, gant harp e vamm, a renas ken mat war al lann ma voe miret evel tiern e-lec'h Fergus. Atav e chomas leal Fergus da Conchobar, hag e teuas da vout adtad mab henañ Conchobar, Cormac Cond Longas, hag eontr Cú Chulainn.

## Notennoù

* ↑ (en) Ó hÓgáin, Dáithí. Myth, Legend & Romance: An encyclopaedia of the Irish folk tradition. Hoboken, NJ : Prentice Hall, 1991, pp.195-197 (ISBN 9780132759595)
# Ferla

Ferla zo ur gumun italian, e proviñs Siracusa ha rannvro emren Sikilia.
# Fermo

Fermo zo ur gumun en Italia, ha pennlec'h proviñs Fermo, e Marche.
# Cobos de Cerrato

Cobos de Cerrato zo ur gumun e Spagn, e proviñs Palencia.
# Coahuila

Coahuila, a zo Estado Independiente, Libre y Soberano de Coahuila de Zaragoza hec'h anv ofisiel, zo unan eus an 31 a Stadoù kevredet a ya d'ober riez Mec'hiko, en hanternoz ar vro.
Saltillo eo ar gêr-benn hag unan eus ar 37 kumun. Ar re vrasañ all eo : Torreón, Monclova, Piedras Negras ha Ciudad Acuña.
# Coassolo Torinese

Coassolo Torinese (Coasseul ëd Turin e piemonteg) zo ur gumun eus Italia, e proviñs Torino, e rannvro Piemonte.
# Coast (Kenya)

Coast zo ur proviñs eus Kenya, e gevred ar vro, war aod Meurvor Indez.

## Daveenn

* ↑ Disoc'h niveradeg 2009
g • ka • ke Proviñsoù Kenya :
| Proviñsoù | Central · Coast · Eastern · Nairobi · North Eastern · Nyanza · Rift Valley · Western |
# Coazze

Coazze zo ur gumun italian, e meurgêr Torino ha rannvro Piemonte.
# Coat

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Coat a c'hall bezañ meur a dra.

## E brezhoneg

E kalz anvioù-lec'h e Breizh e kaver an doare-se da skrivañ koad, da skouer "Coat-Meal", "Coetlogon", "Coëtquidan". "Coet" zo ur stumm all a gaver e Bro-Gwened hag e Breizh-Uhel.
Un anv-tiegezh eo ivez. Tud brudet anvet Coat :
* Joseph Coat pe Job Koad (1798–1858), micherour ha dramaour
** e vab Visant Koad (1845-1908), micherour ha barzh
* Tal-Coat (1905–1985), livour hag engraver
* Cindy Coat, kampionez kanoe-kaiak

## E saozneg

Er yezh-se e talv kement ha mantell. Adkavout a reer ar ger en anvioù saoznek mantilli tremenet er yezhoù all : duffle-coat, trench-coat.
# Cobre

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Cobre ("kouevr") zo un anv-lec'h spagnolek e meur a vro.

## Lec'hioù
### Spagn

* Cobre (Vegadeo), e Vegadeo, Asturiez,

### Stadoù-Unanet

* Cobre, Nevada, kêr tasmant

### Jamaika

* Rio Cobre, stêr e Jamaika

## Oberennoù

* Cobre... poder y pasión, stirad skinwel chileat

## Pennadoù kar

* El Cobre, anv meur a lec'h
* Cobres, en Arc'hantina
* Rio Cobres, stêr e Portugal.
# Cobos de Fuentidueña

Cobos de Fuentidueña zo ur gumun e Spagn e proviñs Segovia.
# Coazzolo

Coazzolo zo ur gumun en Italia e proviñs Asti hag e rannvro Piemonte.
# Est-ce ainsi que les hommes vivent ?

Est-ce ainsi que les hommes vivent ? (Hag e-giz-se eo e vev an dud ? e brezhoneg) zo ur ganaouenn c'hallek gant ar c'haner gall Léo Ferré. 3:31 he fadelezh ez eo teirvet kanaouenn e albom Les Chansons d'Aragon chantées par Léo Ferré, a-raok Il n'aurait fallu ha war-lerc'h Tu n'en reviendras pas. Deuet e oa er-maez e miz C'hwevrer 1961.
Krouet e oa bet diwar c'herioù 'zo eus ar varzhoneg Bierstube Magie allemande embannet gant Louis Aragon en dastumadeg Le Roman inachevé (1956) :
    Ce fut en avril à cinq heures
    Au petit jour que dans ton cœur
    Un dragon plongea son couteau
    Est-ce ainsi que les hommes vivent ?
    Et leurs baisers au loin les suivent.

## Ar gerioù

* Gerioù Bierstube Magie allemande gant Louis Aragon war poetica.fr

## Kanerien

Kanet eo bet Est-ce ainsi que les hommes vivent ? gant meur a arzour all : Renée Claude, Manu Lann Huel, Bernard Lavilliers, Philippe Léotard, Gérard Manset, Yves Montand, Monique Morelli, Catherine Sauvage, hag all.

## Liamm diavaez

* Est-ce ainsi que les hommes vivent ?, kanet gant Léo Ferré war al leurenn